**307/2018. (XII.10.) Kgy. sz. határozat**

1. A Közgyűlés a 2018. december 10-i ülés napirendjével kapcsolatban az alábbi képviselői javaslatokat nem támogatta:

* a város levegője minőségének változását vizsgáló eseti bizottság létrehozására irányuló javaslat napirendre vétele;
* a 86-os út déli városrészt érintő fejlesztésével kapcsolatos tájékoztatás kérése;
* az SZMSZ-nek a közgyűlési ülések állandó időpontját rögzítő módosítására irányuló javaslat napirendre vétele;
* a tűzifa támogatás kapcsán a kiszállítás költségeinek átvállalására irányuló javaslat napirendre vétele;
* a „Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről” című napirend 2./ napirendi pontként történő tárgyalása;
* a Szombathelyi Haladás Labdarúgó és Sportszolgáltató Kft.-ben a szurkolók számára egy felügyelő bizottsági tagsági hely biztosítására vonatkozó javaslat napirendre vétele;
* a Csodaország Bölcsőde felújítására vonatkozó közbeszerzési eljárással kapcsolatos tájékoztatás kérése;
* kerékpárutak építésével kapcsolatos tájékoztatás kérése;
* a társasházak előtti területek tisztán tartásával kapcsolatos jogszabály rendelkezéseinek felülvizsgálatára vonatkozó javaslat napirendre vétele;
* az elektromos autók töltési lehetőségeiről tájékoztatás kérése;
* a város egész területére játszótér-felújítási koncepció megalkotására vonatkozó javaslat napirendre vétele;
* a város köztisztasági koncepciójának megalkotására vonatkozó javaslat napirendre vétele;
* az út-, híd- és járdafelújítás koncepció újragondolására vonatkozó javaslat napirendre vétele;
* a 2018. évi út- és járdafelújítási program megvalósulásáról tájékoztatás kérése;
* a Szűrcsapó utca 22. számnál tervezett, jogerős építési engedéllyel rendelkező parkoló 2019. évi megvalósítására vonatkozó javaslat napirendre vétele;
* a fogyatékossággal élőket, az esélyegyenlőséget támogató, a városban megvalósuló beruházásokról tájékoztatás kérése;
* a városban tervezett fejlesztési projektek esetében a tervezésekre kifizetett költségekről tájékoztatás kérése, különös tekintettel a meg nem valósult fejlesztésekre;
* a város területén 2018. december 15. és 2019. január 2. között ingyenes parkolás bevezetésére vonatkozó javaslat napirendre vétele;
* a Vásárcsarnok felújításának állásáról tájékoztatás kérése;
* a volt Savaria Nagyszálló állapotának önálló napirendi pont keretében történő megtárgyalása;
* a városi intézmények helyiségei bérbeadásával kapcsolatos javaslat napirendre vétele;
* a Haladás Sportkomplexum használata finanszírozását érintő, a Haladás Sportkomplexum Fejlesztő Nkft. valamint a Szombathelyi Haladás Labdarúgó és Sportszolgáltató Kft. közötti vitás helyzettel kapcsolatos javaslat napirendre vétele;
* az ún. Hársfa Ház működtetésével kapcsolatos javaslat napirendre vétele;
* munkaidő-szervezéssel és a munkaerő-kölcsönzés minimális kölcsönzési díjával összefüggő egyes törvények módosításáról szóló törvényjavaslattal történő egyet nem értés kifejezése.

1. A Közgyűlés úgy döntött, hogy a „Javaslat az ÉNYKK Északnyugat-magyarországi Közlekedési Központ Zrt.-t érintő döntések meghozatalára” című napirendet 1./ napirendi pontként tárgyalja.

**Felelős:** Dr. Puskás Tivadar polgármester

**Határidő:** azonnal